તાજેતરમાં રજૂ થયેલા ભારતીય જેમ -જવેલરી આયાત- નિકાસના આંકડા તથા રફ માઇનીંગ કંપનીઓના પ્રોડકશન સેલ્સના વિગતો પણ પરિસ્થિતિની ગંભીરતા દર્શાવી રહ્યા છે. વિતેલા મંદીના વર્ષ ૨૦૧૫ના જૂન માસની સરખામણીએ જૂન-૧૬માં પોલિશ્ડ ડાયમંડની નિકાસ ઘટી છે. આ ઘટાડો સામન્ય છે પરંતુ, ઇન્ડસ્ટ્રી માટે ચિંતાજનક છે. જૂન ૨૦૧૫માં ૧૮૫૩.૧૬ મિલિયન ડોલર ( રૂ.૧૧૮૩૪.૨૬ કરોડ)ની કિંમતના ૨૭.૨૦ લાખ કેરેટ ડાયમંડની નિકાસ થઇ હતી, જે સામે જૂન-૨ ૦૧૬માં ૧૮૪૬.૧૮ મિલિયન ડોલર ( રૂ.૧૨૪૨૪.૭૭ કરોડ)ની કિંમતના ૨૬.૨૬ લાખ કેરેટ ડાયમંડની નિકાસ થઇ છે. વોલ્યુમની સરખામણીએ આ ઘટાડો નોંધનીય છે. રફ ડાયમંડની આયાતમાં જૂન ૨૦૧૬ દરમિયાન ૨૦ ટકા જેટલી ઘટ નોંધાઇ છે. જૂન-૨૦૧૫માં ૧૫૦૯.૨૨ મિલિયન ડોલર (રૂ.૯૬૩૭.૮૯ કરોડ)ની કિંમતના ૧૨૮.૫૯ લાખ કેરેટ રફ ડાયમંડની આયાત થઇ હતી, જે સામે જૂન-૨૦૧૬માં ૧૨૦૪.૨૫ મિલિયન ડોલર (રૂ.૮૧૦૪.૬૩ કરોડ)ની કિંમતના ૧૦૮.૨૭ લાખ કેરેટ રફ ડાયમંડની આયાત થઇ છે. અર્ધવાર્ષિક સમયગાળામાં ડિબિયર્સનુ રફ ઉત્પાદન ૧૫ ટકા અને અલરોઝાનુ ૧૬ ટકા રફ ઉત્પાદન ઘટયું છે.